Κυδώνια στον φούρνο με μέλι, κρασί και λουίζα
Πανεύκολο γλυκό φούρνου, απολαυστικό μαζί με γιαούρτι σακούλας ή μια μπάλα παγωτό.
5 μέτρια κυδώνια, καθαρισμένα και κομμένα σε κυδωνάτες φέτες πάχους περίπου 2 εκ., 350 γρ. μέλι (καλύτερα ανθέων), 200 ml νερό, 200 ml γλυκό κρασί Μοσχάτο, 100 ml λευκό ξηρό κρασί, φλούδα και χυμός από 1/2 μέτριο ακέρωτο λεμόνι, 2 τρυφερές κορυφές φρέσκιας λουίζας (σε φυτώρια) ή 6 - 7 ξερά φύλλα (ολόκληρα - σε μπαχαράδικα)
Σε μια μέτρια κατσαρόλα ρίχνουμε όλα τα υλικά για το σιρόπι και βράζουμε σε δυνατή φωτιά για περίπου 5 λεπτά από την ώρα που θα αρχίσει ο βρασμός.Προθερμαίνουμε τον φούρνο στους 160° C, στη λειτουργία του αέρα.Απλώνουμε τα κυδώνια σε ένα ταψί που ιδανικά να τα χωράει στριμωχτά σε μία στρώση και τα περιχύνουμε με το μισό σιρόπι. Ψήνουμε για 40 λεπτά, ξεφουρνίζουμε και τα περιχύνουμε με το υπόλοιπο σιρόπι.Συνεχίζουμε το ψήσιμο για άλλα 15 λεπτά ή μέχρι να μαλακώσουν καλά τα κυδώνια. Ξεφουρνίζουμε, αφαιρούμε τη φλούδα λεμονιού και τη λουίζα και βάζουμε το γλυκό σε αποστειρωμένα βάζα.
Κυδώνι